laion/Wikipedia-Exotic huggingface dataset:
רודריגו קאיו

רודריגו קאיו קוקט רוסו (בפורטוגזית: Rodrigo Caio Coquette Russo, נולד ב-17 באוגוסט 1993), הידוע בשם רודריגו קאיו, הוא כדורגלן ברזילאי שמשחק עבור פלמנגו בעמדת הבלם. רודריגו נולד בשכונת דראסנה שבסאו פאולו, הוא גדל בקבוצת הנוער של סאו פאולו והתחיל את הקריירה שלו בתור קשר הגנתי. ב-2012, שיחק בניצחון 3-2 על סנטוס. אחרי המשחק, זכה לשבחים רבים על סגנון המשחק שלו. ב-2013, עם פאולו מירנדה ואדסון סילבה הפצוע, קאיו התחיל לשחק כבלם. אחרי הופעות טובות, המאמן פאולו אאוטורי ציין לטובה את תרומתו להגנה של סאו פאולו. ב-2 באוגוסט 2014, קאיו נפגע ברצועה הצולבת הקדמית, שגרמה לו לפספס משחקים במשך מספר חודשים. הוא חזר למגרש ב-16 במרץ 2015. ב-12 ביוני 2015 דווח כי קאיו חתם על חוזה לחמש שנים עם קבוצת ולנסיה מליגת העל הספרדית, שהייתה מוכנה לשלם עבורו 12.5 מיליון €. ב-29 ביוני 2015, עסקת ההעברה נפלה אחרי שהשחקן נכשל בשתי בדיקות רפואיות. סאו פאולו קופה סודאמריקנה: 2012 גביע פלורידה: 2017 ברזיל מדליית הזהב האולימפית: 2016 ברזיל עד גיל 20  טורניר טולון: 2014 מדיה וקבצים בנושא רודריגו קאיו בוויקישיתוף רודריגו קאיו, ברשת החברתית אקס (טוויטר) רודריגו קאיו, באתר Transfermarkt רודריגו קאיו, באתר Soccerway רודריגו קאיו, באתר WorldFootball.net רודריגו קאיו, באתר National Football Teams רודריגו קאיו, באתר FootballDatabase.eu
יחסי אינדונזיה–טנזניה

יחסי אינדונזיה–טנזניה הם היחסים הבילטרליים  בין אינדונזיה לטנזניה. היחסים בין שתי המדינות הם בעיקר בתחום החקלאות, שבהם אינדונזיה מספקת הדרכה ועזרה לחקלאים טנזנים. בשנת 2011 שתי המדינות הקימו את ועדת שיתוף הפעולה החקלאי האינדונזית-טנזנית (JACC), הנועד לשפר את שיתוף הפעולה בתחום החקלאות בין שתי המדינות, שיפור המיומנויות החקלאיות של שתי המדינות, מחקר משותף, והרחבת גישת השווקים למוצרים חקלאיים. לאינדונזיה יש שגרירות בדאר א-סלאם. לטנזניה יש שגריר שאינו תושב בקואלה לומפור, מלזיה. שתי המדינות הן חברות בארגונים רב-צדדיים, כגון ארגון הסחר העולמי (WTO), ‏G77 והמדינות הבלתי-מזדהות. היחסים הבילטרליים בין אינדונזיה וטנזניה נוסדו ב-1964. באפריל 2005, סגן נשיא טנזניה, ד"ר עלי מוחמד שיין (Ali Mohammed Shein) ביקר באינדונזיה כדי לציין 50 שנים לוועידת באנדונג. באפריל 2007, שר החקלאות האינדונזי, אנטון אפריאנטונו, ביקר בטנזניה ובמסגרת ביקורו חתם על הסכם הקמת ועדת שיתוף הפעולה החקלאי האינדונזית-טנזנית (JACC). היחסים בין שתי המדינות מתבססים בעיקר בתחום החקלאות. בשנת 1996, הקימה אינדונזיה את מרכז ההכשרה החקלאי והכפרי לחקלאי (FARTC), במקינדו, מורוגורו, טנזניה, היכן שמומחי חקלאות אינדונזים מספקים הדרכה לחקלאים טנזנים. עם זאת, בגלל בעקבות צעדי צנע התוכנית הופסקה בשנת 2004. בשנת 2007 שר החקלאות של טנזניה ביקר את שר החקלאות באינדונזיה, וביקש את חידוש תוכנית ההכשרה החקלאית. במרץ 2011, הממשלה האינדונזית חידשה את התוכנית. בשביל אינדונזיה, סיוע זה בחקלאות לטנזניה היה מונע על ידי הסכם דרום-דרום וסולידריות המדינות הבלתי-מזדהות, אשר קידם את הסתמכותה העצמית של טנזניה, בעיקר בתחום הביטחון התזונתי. שגרירות של רפובליקת אינדונזיה בדאר א-סלאם, טנזניה Indonesian Experts: Re-active for Farmers’ Agriculture and Rural Training Center (FAR-TC) in Tanzania, isstc.setneg.go.id (באנגלית) "אינדונזיה וטנזניה מחזקות את שיתוף הפעולה בחקלאות", משרד החוץ, הרפובליקה של אינדונזיה "פרופיל מדינה ויחסים בילטרליים - טנזניה", משרד החוץ, הרפובליקה של אינדונזיה
בין שתי ערים (סרט, 1922)

בין שתי ערים (באנגלית: A Tale of Two Cities) הוא סרט דרמה אילם בריטי שביים וולטר קורטני ראודן. בסרט מככבים קלייב ברוק, אן טרוור וג'יי פישר וייט. זהו עיבוד לרומן "בין שתי ערים" מאת צ'ארלס דיקנס שיצא לאור ב-1859. בסרט המתרחש בתקופת המהפכה הצרפתית, מסופר על עורך דין בריטי אכול קנאה שמתחלף עם אריסטוקרט צרפתי שנידון למוות בגיליוטינה. הסרט נוצר כחלק מסדרת סרטים לפי ספרים ("Tense Moments with Great Authors Series"). קלייב ברוק – סידני קרטון אן טרוור – לוסי מנט ג'יי פישר וייט – דוקטור אלכסנדר מנט Scott, Ian. From Pinewood to Hollywood: British Filmmakers in American Cinema, 1910-1969. Palgrave MacMillan, 2010. "בין שתי ערים", במסד הנתונים הקולנועיים IMDb (באנגלית) "בין שתי ערים", במסד הנתונים הקולנועיים KinoPoisk (ברוסית) Charles Dickens, filmmaker, January 11, 2012 By urbanora in Filmographies, Literature The Bioscope
פורד לנדאו (אוסטרליה)

פורד לנדאו (אוסטרליה) (באנגלית: Ford Landau (Australia)) היא מכונית קופה, בתצורת הרדטופ, 2 דלתות, מתוצרת יצרנית הרכב "פורד אוסטרליה", (שם מלא באנגלית: Ford Motor Company of Australia Limited), חברת בת של קונצרן הרכב פורד, יוצר בין השנים 1975–1976. הרדטופ, 2 דלתות "פורד לנדאו (אוסטרליה)" יוצר באוסטרליה, בנוסף לפורד לנדאו (Ford Landau) אשר נבנה בברזיל על ידי "Ford Motor Company Brasil Ltda", בין השנים 1971 - 1983 והיה בתצורת 4 דלתות "פורד לנדאו (אוסטרליה)" התבסס על סדרת "Ford Falcon (Australia)" תאוצת "פורד לנדאו (אוסטרליה)" בין 0 - 100 קמ"ש היא 8.7 שניות פורד לנדאו (אוסטרליה) פורד לנדאו (אוסטרליה), שנת 1974 פורד לנדאו (אוסטרליה), שנת 1975 פורד לנדאו (אוסטרליה) לוגו פורד לנדאו (אוסטרליה), שנת 1974 פורד לנדאו (אוסטרליה), שנת 1975 פורד לנדאו (אוסטרליה), שנת 1975 פורד פורד לנדאו "פורד לנדאו (אוסטרליה)" - תמונות (pinterest.co.uk) "פורד לנדאו (אוסטרליה)" - תמונות, כולל פנים הרכב (tangcla.com/galleries/ford-landau) מדיה וקבצים בנושא פורד לנדאו בוויקישיתוף פורד לנדאו, סרטון באתר יוטיוב פורד לנדאו, סרטון באתר יוטיוב "פורד לנדאו (אוסטרליה)" falconcoupes.tripod.com/landau "פורד לנדאו (אוסטרליה)" - נתונים טכניים automobile-catalog "פורד לנדאו (אוסטרליה)" - מידות ונתונים טכניים automobile-catalog.com/make/ford_australia/landau פורד לנדאו (אוסטרליה) autopolis.wordpress
טוני ברוקס

צ'ארלס אנטוני (טוני) סטנדיש ברוקס (באנגלית: Charles Anthony "Tony" Standish Brooks;‏ 25 בפברואר 1932 – 3 במאי 2022) היה נהג מרוצים בריטי. התחרה במשך 6 עונות באליפות הפורמולה 1 במהלכן השתתף ב-39 מרוצים, השיג 6 ניצחונות וארבע פעמים נוספות הגיע לפודיום. ברוקס נולד בדוקינפילד, במחוז צ'שייר. אביו, צ'ארלס, היה מנתח שיניים וגם הוא עצמו למד את המקצוע. הוא החל להתחרות בשנת 1952 באירועים מקומיים. בשנת 1955 התחרה לראשונה במרוץ פורמולה 2, שהתקיים במסלול קריסטל פאלאס וסיים במקום הרביעי. את הבכורה באליפות הפורמולה 1 ערך בגרנד פרי מונקו בעונת 1956 בקבוצת BRM. את הניצחון הראשון השיג עונה לאחר מכן בגרנד פרי בריטניה, ניצחון אותו חלק עם סטירלינג מוס. הניצחון, שהושג במכונית של קבוצת ונוול היה הניצחון הראשון של יצרן בריטי באליפות. לקראת עונת 1959 עבר להתחרות עבור קבוצת פרארי. מותו של פיטר קולינס במהלך עונת 1958 ופרישתו של מייק הות'ורן בסיום אותה עונה נתנו לברוקס אפשרות להאבק על תואר האליפות יחד עם ג'ק ברבהאם וסטירלינג מוס. בגרנד פרי מונקו, מרוץ פתיחת העונה, סיים במקום השני. הוא לא הצליח לסיים את גרנד פרי הולנד, אך ניצח את המרוץ בצרפת. בעקבות שביתה של עובדי חברת פרארי נאלץ להתחרות בגרנד פרי הבריטי במכונית מתוצרת ונוול, אך לא הצליח לסיים את המרוץ. הניצחון השני בעונה הושג בגרנד פרי גרמניה, שהתקיים במסלול אבוס. בגרנד פרי פורטוגל סיים במקום התשיעי ובגרנד פרי איטליה נאלץ לפרוש. במהלך גרנד פרי ארצות הברית, שהתקיים לראשונה כחלק מהאליפות, נפגע רכבו על ידי וולפגנג פון טריפס. ברוקס עצר את מכוניתו בצד הדרך על מנת לבחון נזקים ואיבד 2 דקות. הוא הצליח לסיים את המרוץ במקום השלישי ואת העונה במקום השני. בשתי העונות הבאות התחרה עבור קבוצות פרטיות וסיים במקום האחד עשר ובמקום העשירי. בסיום עונת 1961 פרש. מלבד הפורמולה 1 התחרה גם במכוניות ספורט. הוא ניצח את מרוץ 1,000 הקילומטרים של נורבורגרינג (1957) ואת גביע RCA ‏ (1958). את שני המרוצים ניצח לצידו של סטירלינג מוס, כאשר השניים נוהגים באסטון מרטין. במהלך מרוץ 24 השעות של לה מאן נפגע בתאונה. תאונה זאת הצטרפה לתאונה נוספת בה היה מעורב בגרנד פרי הבריטי שהתקיים שנה קודם לכך. בשני המקרים התחרה כשהוא נוהג במכוניות אף על פי שידע שהן סובלות מבעיות מכניות. כקתולי אדוק נשבע שלא יסכן את חייו שוב ולא יתחרה במכוניות שאינן במצב מכני מושלם. ברוקס מת ב-3 במאי 2022 בשנת ה-90 לחייו. מדיה וקבצים בנושא טוני ברוקס בוויקישיתוף טוני ברוקס, באתר DriverDB לנהגי מרוצים Drivers: Tony Brooks, Grandprix.com Legends: Tony Brooks, MotorSport Magazin, September 2003, p.26 "Formula 1 pioneer Brooks dies aged 90". BBC Sport (באנגלית בריטית). נבדק ב-2022-05-03.
פלנל

פְלָנֵל הוא סוג של בד ארוג, שבעבר עשוי היה רק מצמר וכיום עשוי מצמר, מכותנה או מסיב סינתטי. בדרך כלל משתמשים בבד פלנל לעשיית מצעים, פיג'מות ואריג צמר משובץ. כיום מכנים חולצה עם הדפס משבצות כחולצת פלנל. מקור הפלנל בוויילס והשתמשו בו החל מהמאה ה-17. גברים וגם נשים לובשים חולצות פלנל, לרוב משובצות. לעיתים נלבשת מתחת לחולצה חולצת טי. השימוש בחולצות פלנל משובצות היה בשיאו בשנות ה-90.[דרוש מקור] למשל, חברי להקת נירוונה לבשו חולצות פלנל. מדיה וקבצים בנושא פלנל בוויקישיתוף פלנל, באתר אנציקלופדיה בריטניקה (באנגלית) היסטוריה של חולצת פלנל, באתר http://fashiongum.com/womens-fashion/what-to-wear-with-a-flannel-shirt/ חולצת פלנל, באתר https://www.collegefashion.net/trends/history-of-the-trend-flannel-shirts/ ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
פורד לנדאו

פורד לנדאו (באנגלית: Ford Landau) היא מכונית משפחתית גדולה, 4 דלתות, אשר יוצרה על ידי יצרנית הרכב Ford Motor Company Brasil Ltda, (פורד ברזיל), חברת בת של קונצרן הרכב פורד, בין השנים 1971–1983. 1971 - לא ידוע 1972 - לא ידוע 1973 - 3,539 יחידות 1974 - 3,720 יחידות 1975 - 2,911 יחידות 1976 - 5,556 יחידות 1977 - 2,422 יחידות 1978 - 3,903 יחידות 1979 - 4,412 יחידות 1980 - 1,390 יחידות 1981 - 538 יחידות 1982 - 929 יחידות 1983 -93 יחידות פורד לנדאו, שנת 1982 פורד לנדאו פורד לנדאו פורד לנדאו פורד לנדאו פורד פורד לנדאו (אוסטרליה) פורד דל-ריי פורד Versailles פורד פמפה פורד לנדאו - תמונות מדיה וקבצים בנושא פורד לנדאו בוויקישיתוף פורד לנדאו imcdb.org/vehicle פורד לנדאו - תמונות carros.mercadolivre.com.br/antigos-ford/ford-landau פורד לנדאו (אוסטרליה) היא מכונית קופה, בתצורת הרדטופ, 2 דלתות, מתוצרת חברת "פורד אוסטרליה", (שם מלא באנגלית: Ford Motor Company of Australia Limited), חברת בת של קונצרן הרכב פורד, יוצר בין השנים 1975–1976פורד לנדאו (אוסטרליה)
לאו האחד עשר

האפיפיור לאו האחד עשר (בלטינית: Leo XI; ‏2 ביוני 1535 - 27 באפריל 1605), כיהן מ-1 באפריל 1605 ועד מותו, והיה בין האפיפיורים עם תקופת הכהונה הקצרה ביותר. נולד ב-2 ביוני 1535 כאלסנדרו אוטביאנו דה מדיצ'י לבית מדיצ'י בפירנצה, שהשתייכה לדוכסות פירנצה, שהייתה בשליטת משפחתו. הוריו היו פרנצ'סקה סביאטי ואוטאביאנו דה מדיצ'י, שהיה אחיינו של האפיפיור לאו העשירי. אביו של אלסנדרו נפטר כשהוא היה ילד, והוא למד בביתו של כומר דומיניקני, וינצ'נצו ארקולנו. אלסנדרו רצה לפנות ללימודי כמורה, אולם אמו התנגדה לרעיון, בשל היותו הזכר היחיד במשפחה, ובשל כך שלחה אותו לבית הדוכס הגדול של טוסקנה, שם הוסמך כאביר מסדר סן סטפנו. מאוחר יותר, בשנת 1560 הוא נסע לרומא, שם הוא התחיל ידידות שנמשכה לאורך כל חייו עם פיליפ נרי. אמו של אלסנדרו נפטרה בשנת 1566, ולאחר מכן הוא המשיך בלימודי הדת, וב-22 ביולי 1567 הוא הוסמך ככומר. אלסנדרו שימש כשגרירו של האפיפיור פיוס החמישי בפירנצה מ-1569 עד 1584. בשנת 1573 התמנה על ידי האפיפיור גרגוריוס השלושה עשר לבישוף פיסטויה, ובשנת 1574 הוא מונה לארכיבישוף פירנצה. בשנת 1583 הוא מונה לקרדינל על ידי האפיפיור סיקסטוס החמישי, ובשנת 1596 הוא נשלח על ידי האפיפיור קלמנס השמיני לצרפת - לחצרה של מארי דה מדיצ'י, שם שהה עד לשנת 1598. ב-14 במרץ 1605, אחד-עשר יום לאחר מותו של קלמנס השמיני, החלה הקונקלווה לבחירתו של האפיפיור החדש. בין המועמדים הבולטים לאפיפיורות היו ההיסטוריון צ'זארה בארוניוס והישועי המפורסם רוברטו בלרמינו. אולם, פייטרו אלדוברנדיני, מנהיג המפלגה האיטלקית בקרב הקרדינלים, הצטרף לקרדינלים הצרפתיים והביא לבחירתו של אלסנדרו, כנגד המשאלה המפורשת של פליפה השלישי, מלך ספרד. נאמר כי אנרי הרביעי, מלך צרפת אמר כי הוא השקיע 300,000 דוקטים בקידום המועמדות של אלסנדרו. ב-1 באפריל 1605 נבחר הקרדינל אלסנדרו דה מדיצ'י כאפיפיור, והוא בחר להיקרא לאו האחד עשר, לכבוד דודו האפיפיור לאו העשירי. ב-10 באפריל הוכתר אלסנדרו לאפיפיור על ידי הפרוטודאקון, הקרדינל פרנצ'סקו ספורצה, וב-17 באפריל הוא עבר להתגורר בבזיליקת יוחנן הקדוש. כתוצאה מהטקס נחלש לאו האחד עשר והצטנן, וב-27 באפריל הוא מת. לאו האחד עשר כונה פאפא לאמפו ("אפיפיור הברק"), מכיוון שהאפיפיורות שלו הייתה כל כך קצרה. בית מדיצ'י מדיה וקבצים בנושא לאו האחד עשר בוויקישיתוף ערך באנציקלופדיה הקתולית (באנגלית) לאו האחד עשר באנציקלופדיה בריטניקה לאו האחד עשר, באתר אנציקלופדיה בריטניקה (באנגלית) לאו האחד עשר, באתר "Find a Grave" (באנגלית)
ארטמה נפילית

ארטמה נפילית (שם מדעי: Artema nephilit) הוא מין של עכביש ממשפחת הרעדניים בעל גוף קטן ורגליים ארוכות, הנחשב לגדול ביותר במשפחת הרעדניים. מוטת רגליו מגיעה ל-14 סנטימטרים. העכביש התגלה לראשונה בשנת 1939 במערות הר סדום על ידי פרופ' אהרן שולוב, אך נחשב בתחילה בטעות למין אחר של ארטמה. רק בדצמבר 2017 תואר לראשונה על ידי חוקרים מהאוניברסיטה העברית בירושלים כמין חדש שלא היה מוכר עד אז למדע. מדיה וקבצים בנושא ארטמה נפילית בוויקישיתוף ארטמה נפילית, באתר ITIS (באנגלית) ארטמה נפילית, באתר NCBI (באנגלית) ארטמה נפילית, באתר GBIF (באנגלית) ארז ארליכמן, תגלית במערות: עכביש מרעידן ענק, באתר ynet, 8 בינואר 2018 Aharon, S., Huber, B. A., & Gavish-Regev, E. (2017). Daddy-long-leg giants: revision of the spider genus Artema Walckenaer, 1837 (Araneae, Pholcidae). European Journal of Taxonomy, (376). https://doi.org/10.5852/ejt.2017.376 ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
מוג'לו

מוּגֶ'לוֹ (באיטלקית: Mugello) הוא עמק ואזור חקלאי בטוסקנה שבאיטליה, הנמצא צפונית לעיר פירנצה ומהווה את החלק הצפוני ביותר במטרופולין של פירנצה (אנ'). מעבר פוטה (אנ') מחבר את עמק מוג'לו לעמק נהר סנטרנו (אנ'). אזור מוג'לו הוא ערש מוצאה של משפחת מדיצ'י, משפחה שהייתה רבת השפעה באיטליה ובפירנצה בתקופת הרנסאנס. עמק מוג'לו יושב בתקופה קדומה על ידי שבט ליגורי שנודע בשם מוּגֶלי ומכאן שם העמק. לאחר מכן התיישבו באזור האטרוסקים, אשר סללו את רשת הדרכים הראשונה במוג'לו. התגלו באזור ממצאים רבים מהתקופה האטרוסקית וכן מתקופת האימפריה הרומית, החל מהמאה ה-4 לפנה"ס. בסוף ימי הביניים נרכש האזור על ידי רפובליקת פירנצה. מספר משפחות אצילים בנו וילות באזור, דוגמת משפחת מדיצ'י שבנתה את וילה מדיצ'י בקפאג'ולו ואת וילה דל טרביו. בעקבות השיטפונות בנהר הארנו שפגעו ב-1966 באופן קשה בפירנצה, תוכננה בניית סכר על אחד מיובלי הארנו, נהר הסייווה (אנ') שעובר במוג'לו. אחד מתפקידי הסכר הוא ויסות זרימת המים בנהר. עיכובים רבים גרמו לכך שהסכר הושלם רק ב-1996 ויצר את האגם המלאכותי לגו די בילאנצ'ינו (אנ'). האזור הקנה את שמו למסלול מרוצי המכוניות מסלול מוג'לו (אנ'), המצוי בעיירה סקרפריה א סן פיירו (אנ') ולקו תרנגולות מקומי מסוג בנטם הנקרא "מוג'לזה". באזור מצויים מספר כפרים ועיירות. העיירות הגדולות, המונות מעל 10,000 נפש, הן: בורגו סן לורנצו (אנ') סקרפריה א סן פיירו ברברינו די מוג'לו (אנ') מדיה וקבצים בנושא מוג'לו בוויקישיתוף אתר לשכת התיירות של מוג'לו (באנגלית) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
לאו החמישי (אפיפיור)

לאו החמישי (בלטינית: Leo V; מת בפברואר 904) כיהן כאפיפיור מיולי 903 עד מותו. לאו החמישי נולד במקום שנקרא פריאפי, ליד ארדאה. למרות שהוא היה כומר, כאשר הוא נבחר לאפיפיור לאחר מותו של האפיפיור בנדיקטוס הרביעי ביולי 903, הוא לא היה הכומר הראשי של רומא. במהלך כהונתו הקצרה, לאו העניק לקנונים של בולוניה בולה אפיפיורית מיוחדת (epistola tuitionis), שבה הוא פטר אותם מתשלום מיסים. עם זאת, לאחר שכיהן קצת יותר מחודשיים, לאו נלכד על ידי כריסטופר, הקרדינל של סן לורנצו בדמסו והושלך לכלא. כריסטופר עצמו נבחר לאפיפיור (903-904), ולמרות שנחשב כיום לאנטי-אפיפיור, הוא נחשב עד לאחרונה לאפיפיור לגיטימי. לאחר תקופה קצרה הודח כריסטופר על ידי סרגיוס השלישי, ועל פי מקורות מסוימים, הוא כלא את האנטי-אפיפיור כריסטופר ואת לאו החמישי ולאחר זמן ציווה להוציאם להורג בחניקה. האנציקלופדיה הקתולית מכחישה את הסיפור ומכנה אותו "מפוקפק ביותר". עם זאת, בגלל היותו האפיפיור היחיד שידוע עליו שציווה על רצח של אפיפיור אחר והיותו האפיפיור היחיד שבנו הלא חוקי התמנה גם הוא לאפיפיור (יוחנן האחד עשר), נקראת הכהונה שלו "העגומה והבזויה". מדיה וקבצים בנושא לאו החמישי בוויקישיתוף לאו החמישי, באתר אנציקלופדיה בריטניקה (באנגלית)
ג'לג'וליה (אתר ארכאולוגי)

ג'לג'וליה היא אתר ארכאולוגי-פרהיסטורי מזרחית לג'לג'וליה סמוך לכביש 6. באתר נחשף יישוב מתקופת הפלאוליתית התחתונה השייך לתרבות האשלית המאוחרת. בעקבות הרחבת העיר ג'לג'וליה נעשתה חפירת הצלה של רשות העתיקות בשיתוף החוג לארכאולוגיה באוניברסיטת תל אביב. במהלך החפירות נחשף אתר פרהיסטורי מן התרבות האשלית המתפרש על פני 10 דונמים. לדברי מעין שמר, מנהלת החפירה מטעם רשות העתיקות, ופרופ' רן ברקאי, ראש החוג לארכאולוגיה באוניברסיטת תל אביב, הקרבה לשפת נחל שסיפק את צורכי המים ויצר סביבה עם בעלי חיים רבים שהתקיימו בג'לג'וליה לפני כחצי מיליון שנה, הפך את ג'לג'וליה לאזור מועדף על בני אדם קדמונים שאליו הגיעו קבוצות של ציידים לקטים שוב ושוב. העדות לחיים באזור הם כלי צור רבים שנחשפו בכמות גדולה באתר. לא דווח על עצמות אדם שהתגלו באתר, אך בהתבסס על גילו והתרבות שלו העריכו החופרים שהסתתים השתייכו למין הומו ארקטוס. אתר פרהיסטורי חשוב ונדיר בן כחצי מיליון שנה נחשף בג'לג'וליה שבשרון סרטון של רשות העתיקות, 7 בינואר 2018 איתי בלומנטל, אתר פרהיסטורי בן חצי מיליון שנה נחשף בשרון, באתר ynet, 7 בינואר 2018 בלומנטל, איתי (2018-07-01). "אתר פרהיסטורי בן חצי מיליון שנה נחשף בשרון". Ynet. נבדק ב-2018-01-08. ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
פורד דל-ריי

פורד דל-ריי (באנגלית: Ford Del Rey) היא מכונית משפחתית, 4 דלתות, אשר יוצרה על ידי יצרנית הרכב Ford Motor Company Brasil Ltda, חברת בת של קונצרן הרכב פורד, בין השנים 1981–1991. בדגמי "פורד דל-ריי" הורכב מנוע בנזין, או מנוע המתודלק על ידי אתנול. דגם "פורד דל-ריי" יוצא לצ'ילה, אורוגוואי, פרגוואי וקנדה. יוצרו כ-350,000 יחידות. תאוצת "פורד דל-ריי" בין 0-100 קמ"ש היא 21.61 שניות (מנוע 1,555 סמ"ק). תאוצת "פורד דל-ריי" בין 0-100 קמ"ש היא 16.5 שניות (מנוע 1,800 סמ"ק). גובה מינימלי מקרקע - 130 מ"מ. 4 דלתות - סדאן 2 דלתות - קופה 3 דלתות - סטיישן (פורד דל-ריי סקאלה) דור ראשון (בין השנים 1981-1984) דור שני (בין השנים 1985-1991) Prata - (בין השנים 1981-1984) Ouro - (בין השנים 1981-1984) L - (בין השנים 1987-1991) GL - (בין השנים 1985-1991) GLX - (בין השנים 1981-1991) Ghia - (בין השנים 1981-1991) גרסה מיוחדת (Serie especial) - שנת 1988 פורד דל-ריי, תצורת סטיישן, 3 דלתות פורד דל-ריי, תצורת 4 דלתות פורד דל-ריי פורד דל-ריי, קופה, 2 דלתות פורד דל-ריי, קופה, 2 דלתות פורד דל-ריי לוגו "פורד דל-ריי" פורד פורד לנדאו פורד Versailles מועדון דל-ריי (web.archive.org/web) מדיה וקבצים בנושא פורד דל-ריי בוויקישיתוף פורד דל-ריי, סרטון באתר יוטיוב פורד דל-ריי, סרטון באתר יוטיוב (פורד דל-ריי, 1,800) פורד דל-ריי, סרטון באתר יוטיוב (פורד דל-ריי, קופה, 2 דלתות) פורד דל-ריי delreyghia.blogspot פורד דל-ריי בשוקי אורוגוואי autos.mercadolibre.com.uy/ford/del-rey פורד דל-ריי- סדאן, קופה, סטיישן - תמונות פורד דל-ריי imcdb.org/vehicle_440121-Ford-Del-Rey-Belina-1985
אשר קולה

אשר קוּלה (נולד ב-1954) הוא שופט ישראלי, סגן נשיא בית המשפט המחוזי בנצרת. התפרסם כראש ההרכב שדן במשפטו החוזר של רומן זדורוב. קולה נולד בישראל בשנת 1954, בנו של דב קולה, איש הסוכנות היהודית, מחבר הספרים "מגריצע באהבה" ו"בדרך לירושלים". בשנת 1972 סיים את לימודי התיכון בישיבת נתיב מאיר בירושלים. עם סיום לימודי התיכון התגייס לצה"ל במסגרת ישיבת הסדר ברמת הגולן. המשיך בלימודיו בישיבה גם לאחר סיום מסגרת ההסדר. בשנת 1981 סיים לימודי הסמכה לרבנות. שימש כר"מ וכמנהל בישיבת הגולן. בשנת 1991 קיבל תואר ראשון במשפטים באוניברסיטת בר-אילן ועבר התמחות במשרד עורכי דין עד לשנת 1992. באותה שנה הוסמך כעורך דין. בשנת 2002 סיים בהצטיינות לימודי מוסמך במשפטים באוניברסיטת בר-אילן. בשנים 1993–2003 עבד כשותף במשרד עורכי דין. ב-18 בנובמבר 2003 מונה לשופט של בתי משפט שלום במחוז הצפון, ובינואר 2004 החל לכהן בתפקיד זה. ב-18 בינואר 2004 החל לכהן גם כשופט בבית המשפט לענייני משפחה. ב-19 במאי 2004 מונה ליושב ראש ועדת השחרורים, תפקיד בו כיהן עד ל-1 בינואר 2006. ב-16 ביוני 2004 הוטל על קולה לשמש שופט נוער עד לתום כהונתו כשופט בית משפט השלום במחוז הצפון. ב-12 ביוני 2008 מונה לשופט בית המשפט המחוזי בנצרת, ובאוגוסט 2008 החל לכהן בתפקיד זה. ב-31 באוגוסט 2008 הוטל על קולה לשמש שופט נוער עד לתום כהונתו כשופט של בית המשפט המחוזי בנצרת. ב-21 בינואר 2021 מונה לסגן נשיא בית המשפט המחוזי בנצרת. קולה נכלל ברשימת המועמדים לתפקיד שופט בבית המשפט העליון בנובמבר 2016 ובינואר 2018. אשר קולה, באתר הרשות השופטת אילת כהנא, ‏השופט שמוביל בסערה את משפט זדורוב: מי אתה, אשר קולה?, בעיתון מקור ראשון, 19 ביוני 2022 מודעת בחירות, "... אין אלטרנטיבה!" ב', מעריב, 20 ביולי 1984 הודעה לפי כללי השפיטה (סדרי העבודה של הוועדה לבחירת שופטים), ילקוט הפרסומים 5255, התשס"ד, 20 בנובמבר 2003, עמ' 1290 מינוי שופט לבית המשפט לעניני משפחה, ילקוט הפרסומים 5272, התשס"ד, 15 בינואר 2004, עמ' 1871 מינוי יושב ראש לועדות שחרורים לפי חוק שחרור על־תנאי ממאסר, ילקוט הפרסומים 5304, התשס"ד, 19 במאי 2004, עמ' 3088 מינוי שופטי נוער, ילקוט הפרסומים 5309, התשס"ד, 16 ביוני 2004, עמ' 3264 הודעה לפי כללי השפיטה (סדרי העבודה של הוועדה לבחירת שופטים), ילקוט הפרסומים 5833, התשס"ח, 16 ביוני 2008, עמ' 3980 מינוי שופטי נוער, ילקוט הפרסומים 5858, התשס"ט, 31 באוגוסט 2008, עמ' 107 מינוי סגן נשיא בבתי המשפט, ילקוט הפרסומים 9407, התשפ"א, 21 בינואר 2021, עמ' 3418 הודעה לפי כללי השפיטה (סדרי העבודה של הוועדה לבחירת שופטים), ילקוט הפרסומים 7371, התשע"ז, 6 בנובמבר 2016, עמ' 504 הודעה לפי כללי השפיטה (סדרי העבודה של הוועדה לבחירת שופטים), ילקוט הפרסומים 7666, התשע"ח, 8 בינואר 2018, עמ' 4004
יחסי סן מרינו – ספרד

יחסי סן מרינו-ספרד הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת ספרד. ספרד כוננה את היחסים הדיפלומטיים שלה עם סן מרינו ברמה הדיפלומטית בשנת 1992. בין שתי המדינות שוררים יחסים מצוינים, המתבטאים בעיקר בתמיכה הדדית בנוגע למועמדים מהמדינה השנייה המתמודדים למשרות פנויות בארגונים בינלאומיים. כך, בשנת 2008, ספרד הציעה את תמיכתה להכללתה של סן מרינו ברשימה של אתרי המורשת עולמית של אונסק"ו. בחודש אוגוסט 2011 נכנס לתוקפו הסכם בנוגע לחילופי מידע בנוגע למס, ההסכם נחתם בשנת 2010. סן מרינו וספרד משתפות פעולה כדי לעמוד בדרישות ה-OECD לרמת חיים בשתי המדינות. על פי הנתונים האחרונים שפורסמו על ידי ICX, בתקופה של ינואר-פברואר 2014, הייצוא הספרדי לסן מרינו הגיע ל-1.79 מיליון אירו, גידול של 46.2% לעומת התקופה המקבילה אשתקד. מגזרי הסחר העיקריים היו: כלי רכב (20%), עיסת נייר (19%) ומוצרים מוגמרים למחצה של אלומיניום (11%). סן מרינו מיוצגת בספרד באמצעות שגרירות שהיא מחזיקה במדריד, בירת המדינה. ספרד אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת של ספרד בסן מרינו היא השגרירות המייצגת ברומא, בירת איטליה. Ficha de San Marino, אתר משרד החוץ הספרדי EMBASSY OF SAN MARINO IN MADRID, SPAIN "San Marino", באתר משרד החוץ הספרדי
פורד ורסאי

פורד ורסאי (באנגלית: Ford Versailles) היא מכונית משפחתית, אשר יוצרה על ידי יצרנית הרכב Ford Motor Company Brasil Ltda, חברת בת של קונצרן הרכב פורד, בשיתוף פעולה עם "Autolatina", בין השנים 1991–1996. תאוצת דגם "פורד ורסאי", בין 0–100 קמ"ש היא 11.2 שניות (מנוע 1,984 סמ"ק, המפיק 125 כ"ס). בברזיל, יוצר על ידי "Volkswagen do Brasil Ltda" מקונצרן הרכב הגרמני פולקסווגן, דגם ה"Volkswagen Santana", שהיה מאוד דומה במארז, ובחיצוניות, לדגם ה"פורד Versailles", וזאת לאחר שפולקסווגן ופורד הקימו בשיתוף פעולה, בין "Volkswagen do Brasil Ltda", ו"Ford Motor Company Brasil Ltda" את חברת יצרנית הרכב "Autolatina", שפעלה בברזיל ובארגנטינה. 2 דלתות -סדאן 4 דלתות - סדאן 3 דלתות - סטיישן (קרוי: פורד ורסאי רויאל ופורד רויאל) 5 דלתות - סטיישן (קרוי: פורד ורסאי רויאל ופורד רויאל) GL 1.8/1.8i (תצורות: 2 דלתות, 4 דלתות) GL 2.0/2.0i (תצורות: 2 דלתות, 4 דלתות) Ghia 2.0/2.0i (תצורות: 2 דלתות, 4 דלתות) "פורד ורסאי" תצורת 4 דלתות פורד ורסאי (פורד גלקסי 2.0) פורד פורד לנדאו פורד דל-ריי מדיה וקבצים בנושא פורד ורסאי בוויקישיתוף פורד ורסאי, סרטון באתר יוטיוב פורד ורסאי, סרטון באתר יוטיוב דגם פורד ורסאי quatrorodas.abril פורד ורסאי בתצורת 2 דלתות (משמאל) quatrorodas.abril
מקלע ShKAS

מקלע ShKAS ראשי תיבות של (Shpitalny Komaritski Aviatsionny Skorostrelny) ברוסית:(ШКАС - Шпитальный-Комарицкий Авиационный Скорострельный) (ספיטלני-קומארניצקי אש מהירה למטוס) הוא מקלע אשר שימש את חיל האוויר הסובייטי במלחמת העולם השנייה המקלע הומצא על ידי בוריס שפיטאלני ואירינרך קומריצקי, ונכנס לשירות בשנת 1934. ה-ShKAS היה המקלע אשר הותקן במרבית המטוסים של חיל האוויר הסובייטי במלחמת העולם השנייה ושימש בסיס לתותח ShVAK. ה-ShKAS הוא כלי נשק המופעל באמצעות גז. מדיה וקבצים בנושא מקלע ShKAS בוויקישיתוף